UPUTA O DEMONSTRATURI

TKO je demonstrator?
Demonstrator je student Akademije (prijediplomskog ili diplomskog studija) koji se angažira radi pružanja stručne pomoći nastavnicima i studentima u izvođenju praktičnog dijela nastave, vježbi ili seminara. Angažira se za kolegije koji nisu pokriveni angažmanom asistenta ili višeg asistenta, a u kojima je pokazao interes te ima dokazane vještine i sposobnost za efikasno obavljanje zadataka demonstratora na kolegiju. 
Demonstrator se može angažirati na više kolegija isključivo uz njegov prethodni pristanak i pod uvjetom da se time ne narušava uredno izvršavanje njegovih studijskih obveza.
KADA se predaje zahtjev za demonstratorom?
Zahtjev za angažman demonstratora podnosi se početkom akademske godine, najkasnije do 20. listopada za tekuću akademsku godinu. 
TKO predaje zahtjev za demonstratorom i KOME?
Zahtjev podnosi nositelj kolegija u obrascu koji je sastavni dio ove upute i predaje u Ured za nastavu.
TKO odobrava demonstratore?
Ured za nastavu dostavlja zahtjeve za demonstratorima u dekanat. Prodekan za nastavu, studijske programe i studentska pitanja donosi prijedlog rješenja o podnesenim zahtjevima na osnovu kojeg do kraja listopada dekan sastavlja konačnu Odluku o angažmanu demonstratora za tekuću akademsku godinu. Odluka treba sadržavati imena i prezimena studenata, studijski program i godinu studija, kolegij i broj sati vježbi/seminara na kojima je student angažiran. Odluka se dostavlja prodekanu za nastavu, studijske programe i studentska pitanja, Uredu za nastavu, podnositeljima zahtjeva i demonstratorima.
KOLIKO demonstrator može raditi?
Tjedno radno opterećenje demonstratora ne smije prelaziti 5 sati. Ukupni angažman demonstratora ne smije iznositi više od 75 radnih sati po semestru.
KOJA SU PRAVA I OBAVEZE demonstratora?
Rad demonstratora odvija se samo tijekom trajanja nastave prema važećem Izvedbenom nastavnom planu. Sve detalje vezane uz mjesto, opseg, sadržaj i raspored obveza demonstratora definira nositelj kolegija.
Demonstrator ne smije obavljati poslove koji su u domeni nastavnika i asistenata (npr. samostalno izvođenje predavanja, vođenje seminarske nastave, korekcije praktičnog rada, ispitivanje studenata ili samostalno ocjenjivanje studentskih radova).
Demonstrator je dužan na vrijeme (1. u mjesecu za tekući mjesec) podignuti Ugovor o obavljanju studentskog posla  u Studentskom centru i potpisanog  s njegove strane dostaviti  Uredu za nastavu. 
OBVEZE nositelja kolegija / Akademije
Nositelj kolegija je dužan najkasnije do 5-tog u mjesecu Uredu za nastavu dostaviti Izvještaj o radu studenta demonstratora za prethodni mjesec. 
Na osnovu izvještaja Ured za nastavu ispunjava Ugovor o obavljanju studentskog posla (broj sati, cijenu sata i iznos) te daje dekanu na potpis. Ured za nastavu dostavlja ugovore Studentskom centru koji izdaje račune. Zaprimljeni račun od strane Studentskog centra se zatim odobrava i prosljeđuje računovodstvu na naplatu. Akademija kao naručitelj posla je dužna platiti račun najkasnije 15 dana po završetku posla. 
IZDAVANJE POTVRDE o demonstraturi
Na kraju demonstrature studentu se na temelju dostavljenih izvještaja o obavljenom radu izdaje  potvrda o obavljenoj demonstraturi  potpisana od strane dekana. 





















ZAHTJEV ZA DEMONSTRATOROM
Naziv kolegija: 		____________________________________________
Status kolegija (podcrtati)	obvezni / izborni		P+V+S ______________
Nositelj kolegija: 		____________________________________________
Asistent: 			____________________________________________
Broj studenata na kolegiju:	____________________________________________
Studijski program:		____________________________________________
Godina studija:		____________________________________________

Ime i prezime studenta:	____________________________________________

Obrazloženje: 





Opis poslova demonstratora:



Datum podnošenja zahtjeva:			    Potpis podnositelja zahtjeva:

Rješenje o podnesenom zahtjevu: 
A – odobrava se
B – ne odobrava se
Datum rješavanja zahtjeva:			    Potpis:

POTVRDA O DEMONSTRATURI


POTVRDA

kojom se potvrđuje da je student/ica __________________________________ u periodu od _______________________ do _______________________ bio/la demonstrator na kolegiju ___________________________________________ i odradio/la ___________________h.


							Dekan
							izv. prof. art. Marko Koržinek

IZVJEŠTAJ O RADU STUDENTA   
DEMONSTRATORA



	Ime i prezime   

	

	Kolegij 

	

	Period (od-do)

	

	Broj sati

	








                                                                                                                          Nositelj kolegija:


___________________________                                                        

